title: Komission täytäntöönpanoasetus (EU) 2015/594, annettu 14 päivänä huhtikuuta 2015 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Jambon sec des Ardennes/Noix de Jambon sec des Ardennes (SMM))

text:
               16.4.2015

               FI

               Euroopan unionin virallinen lehti

               L 99/6

         KOMISSION TÄYTÄNTÖÖNPANOASETUS (EU) 2015/594,
   annettu 14 päivänä huhtikuuta 2015,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Jambon sec des Ardennes/Noix de Jambon sec des Ardennes (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 2036/2001 (2) nojalla rekisteröidyn suojatun maantieteellisen merkinnän ”Jambon sec des Ardennes”/”Noix de Jambon sec des Ardennes” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (3)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Jambon sec des Ardennes”/”Noix de Jambon sec des Ardennes” (SMM) koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä huhtikuuta 2015.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission asetus (EY) N:o 2036/2001, annettu 17 päivänä lokakuuta 2001, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn ”Suojattujen alkuperänimitysten ja suojattujen maantieteellisten merkintöjen rekisteriin” annetun asetuksen (EY) N:o 2400/96 liitteen täydentämisestä (EYVL L 275, 18.10.2001, s. 9).

      (3)  EUVL C 444, 12.12.2014, s. 25.


title: Komission täytäntöönpanoasetus (EU) N:o 623/2013, annettu 27 päivänä kesäkuuta 2013 , asetuksen (EY) N:o 1238/95 muuttamisesta yhteisön kasvilajikevirastolle maksettavan vuosimaksun suuruuden osalta

text:
               28.6.2013

               FI

               Euroopan unionin virallinen lehti

               L 177/20

         KOMISSION TÄYTÄNTÖÖNPANOASETUS (EU) N:o 623/2013,
   annettu 27 päivänä kesäkuuta 2013,
   asetuksen (EY) N:o 1238/95 muuttamisesta yhteisön kasvilajikevirastolle maksettavan vuosimaksun suuruuden osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön kasvinjalostajanoikeuksista 27 päivänä heinäkuuta 1994 annetun neuvoston asetuksen (EY) N:o 2100/94 (1) (jäljempänä ’perusasetus’) ja erityisesti sen 113 artiklan,
   on kuullut yhteisön kasvilajikeviraston hallintoneuvostoa,
   sekä katsoo seuraavaa:

               (1)

               Yksityiskohtaisista säännöistä neuvoston asetuksen (EY) N:o 2100/94 soveltamiseksi maksuissa yhteisön kasvilajikevirastolle 31 päivänä toukokuuta 1995 annetun komission asetuksen (EY) N:o 1238/95 (2) 9 artiklan 1 kohdassa säädetään yhteisön kasvilajikevirastolle, jäljempänä ’virasto’, maksettavan asetuksen (EY) N:o 2100/94, 113 artiklan 2 kohdan d alakohdassa tarkoitetun maksun suuruus kunakin kasvinjalostajanoikeuksien voimassaolovuotena.

               (2)

               Viraston rahoitusvarannot ovat ylittäneet budjettitasapainon ylläpitämiseen ja viraston toimien jatkuvuuden varmistamiseen tarvittavan tason. Vuosimaksua olisi siksi alennettava vuodesta 2014 alkaen.

               (3)

               Sen vuoksi asetusta (EY) N:o 1238/95 olisi muutettava.

               (4)

               Tässä asetuksessa säädetyt toimenpiteet ovat yhteisön kasvinjalostajanoikeuksia käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1238/95 9 artiklan 1 kohta seuraavasti:

      ”1.   Virasto perii yhteisön kasvinjalostajanoikeuksien omistajalta, jäljempänä ’omistaja’, jokaisena vuonna, jona hänellä on yhteisön kasvinjalostajanoikeudet, perusasetuksen 113 artiklan 2 kohdan d alakohdassa tarkoitetun maksun, jäljempänä ’vuosimaksu’, jonka suuruus on 250 euroa.”

   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2014.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä kesäkuuta 2013.

            Komission puolesta

            Puheenjohtaja

         José Manuel BARROSO

      (1)  EYVL L 227, 1.9.1994, s. 1.

      (2)  EYVL L 121, 1.6.1995, s. 31.


title: Komission täytäntöönpanoasetus (EU) 2016/1403, annettu 22 päivänä elokuuta 2016, kalastuskieltoajan soveltamatta jättämisestä ICES-osa-alueilla 27 ja 28.2 vuonna 2016

text:
               23.8.2016

               FI

               Euroopan unionin virallinen lehti

               L 228/30

         KOMISSION TÄYTÄNTÖÖNPANOASETUS (EU) 2016/1403,
   annettu 22 päivänä elokuuta 2016,
   kalastuskieltoajan soveltamatta jättämisestä ICES-osa-alueilla 27 ja 28.2 vuonna 2016
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Itämeren turskakantoja ja näitä kantoja hyödyntäviä kalastuksia koskevasta monivuotisesta suunnitelmasta, asetuksen (ETY) N:o 2847/93 muuttamisesta ja asetuksen (EY) N:o 779/97 kumoamisesta 18 päivänä syyskuuta 2007 annetun neuvoston asetuksen (EY) N:o 1098/2007 (1) ja erityisesti sen 29 artiklan 2 kohdan,
   sekä katsoo seuraavaa:

               (1)

               Itämeren turskakantojen kalastuskieltoaikojen asettamista koskevat säännökset ovat asetuksessa (EY) N:o 1098/2007.

               (2)

               Komissio voi asetuksen (EY) N:o 1098/2007 29 artiklan 2 kohdan nojalla olla soveltamatta kalastuskieltoaikaa ICES-osa-alueilla 27 ja 28.2, jos ICES-osa-alueilla 27 ja 28.2 pyydetyn turskan määrä oli alle tietyn raja-arvon viimeisimmän raportointijakson aikana.

               (3)

               Kun otetaan huomioon asiaankuuluvien jäsenvaltioiden toimittamat raportit ja tieteellis-teknis-taloudellisen kalastuskomitean lausunto, ICES-osa-alueilla 27 ja 28.2 ei tulisi soveltaa mainittua kalastuskieltoaikaa vuonna 2016.

               (4)

               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1098/2007 8 artiklan 1 kohdan b alakohtaa ei sovelleta ICES-osa-alueilla 27 ja 28.2 vuonna 2016.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä elokuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 248, 22.9.2007, s. 1.


title: Komission täytäntöönpanoasetus (EU) N:o 384/2013, annettu 22 päivänä huhtikuuta 2013 , tiettyjen tavaroiden luokittelusta yhdistettyyn nimikkeistöön

text:
               27.4.2013

               FI

               Euroopan unionin virallinen lehti

               L 117/7

         KOMISSION TÄYTÄNTÖÖNPANOASETUS (EU) N:o 384/2013,
   annettu 22 päivänä huhtikuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               Jollei muuta johdu Euroopan unionissa voimassa olevista toimenpiteistä, jotka liittyvät tekstiilituotteiden kaksinkertaisen tarkastuksen järjestelmiin ja ennakko- ja jälkivalvontaan tuotteita Euroopan unioniin tuotaessa, on aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen 60 päivän ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.

               (5)

               Tullikoodeksikomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jollei muuta johdu Euroopan unionissa voimassa olevista toimenpiteistä, jotka liittyvät tekstiilituotteiden kaksinkertaisen tarkastuksen järjestelmiin ja ennakko- ja jälkivalvontaan tuotteita Euroopan unioniin tuotaessa, sitovien tariffitietojen haltija voi neuvoston asetuksen (ETY) N:o 2913/92 12 artiklan 6 kohdan mukaisesti edelleen 60 päivän ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä huhtikuuta 2013.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  EYVL L 302, 19.10.1992, s. 1.

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Tavara, joka on muodoltaan lieriö, jonka läpimitta on noin 7 mm ja pituus noin 130 mm, ja joka koostuu paperia olevasta ulkokerroksesta, joka pitää paikallaan seuraavat osat:

                              —

                              kolme selluloosa-asetaattikuitusuodatinta, joissa on aktiivihiiltä [C],

                              —

                              neljä selluloosa-asetaattikuitusuodatinta, joissa on myös kyllästettyjä kuituja (kyllästetty liima-aineella, joka ei tunkeudu sisempiin kuitukerroksiin) [I],

                              —

                              kaksi selluloosa-asetaattikuitusuodatinta [A],

                              —

                              neljä osaa, jotka koostuvat aromikkaasta itämaisesta tupakasta, jollaista käytetään savukkeissa [T].

                        Eri suodattimissa [C, I, A] olevat selluloosa-asetaattikuidut sijaitsevat keskenään samansuuntaisesti. Kuidut muodostavat joustavan, huokoisen ja tasapaksun rakenteen, ja ne ovat helposti erotettavissa toisistaan ja ”nyhdettävissä”.
                  Osat ovat lieriössä seuraavassa järjestyksessä:

                              —

                              C (pituus noin 6 mm),

                              —

                              I (pituus noin 10 mm),

                              —

                              T (pituus noin 10 mm),

                              —

                              A (pituus noin 13 mm),

                              —

                              T (pituus noin 10 mm),

                              —

                              I (pituus noin 10 mm),

                              —

                              C (pituus noin 12 mm),

                              —

                              I (pituus noin 10 mm),

                              —

                              T (pituus noin 10 mm),

                              —

                              A (pituus noin 13 mm),

                              —

                              T (pituus noin 10 mm),

                              —

                              I (pituus noin 10 mm),

                              —

                              C (pituus noin 6 mm).

                        Tavaran eri aineiden prosenttiosuudet ovat seuraavat:

                              —

                              C: noin 17 painoprosenttia,

                              —

                              I: noin 16 painoprosenttia,

                              —

                              A: noin 8 painoprosenttia,

                              —

                              T: noin 41 painoprosenttia,

                              —

                              paperi: noin 18 painoprosenttia.

                        Tavara on suunniteltu leikattavaksi ja käytettäväksi suodatinsavukkeiden valmistuksessa. Tavaran objektiivisista ominaisuuksista ei ilmene, miten se leikataan.
                  (Ks. kuvat 664 A ja B) (1)

                  5601 22 10

                  Luokittelu määräytyy yhdistetyn nimikkeistön 1, 4 ja 6 yleisen tulkintasäännön sekä CN-koodien 5601, 5601 22 ja 5601 22 10 nimiketekstien mukaisesti.
                  Tavara sisältää enemmän suodatin- kuin tupakkaosia. Tupakka voi jäädä kahden suodattimen väliin, eikä sitä sen vuoksi polteta vaan käytetään ainoastaan savukkeen aromiaineena. Tupakan osuus tavaran tilavuudesta on vain noin kolmannes. Näin ollen eri suodattimet antavat tavaralle sen olennaisen luonteen yhdistetyn nimikkeistön 3 yleisen tulkintasäännön b alakohdan mukaisesti.
                  Lisättyjä aineita sisältämättömien selluloosa-asetaattikuitujen [A] ja kyllästettyjen selluloosa-asetaattikuitujen [I] yhteenlaskettu prosenttiosuus on painosta ja tilavuudesta laskettuna suurempi kuin aktiivihiiltä sisältävien selluloosa-asetaattikuitujen [C]. Näin ollen lisättyjä aineita sisältämättömistä selluloosa-asetaattikuiduista ja kyllästetyistä selluloosa-asetaattikuiduista valmistetut suodattimet [A, I] antavat tavaralle sen olennaisen luonteen yhdistetyn nimikkeistön 3 yleisen tulkintasäännön b alakohdan mukaisesti.
                  Suodattimilla, jotka on tehty lisättyjä aineita sisältämättömistä selluloosa-asetaattikuiduista ja kyllästetyistä selluloosa-asetaattikuiduista [A, I], ei ole tarvittavaa koossapysyvyyttä ja lujuutta. Sen vuoksi luokittelu nimikkeen 5602”huovaksi” tai nimikkeen 5603”kuitukankaaksi” ei tule kyseeseen.
                  Lisättyjä aineita sisältämättömistä selluloosa-asetaattikuiduista ja kyllästetyistä selluloosa-asetaattikuiduista valmistettuja suodattimia [A, I] ei ole valmistettu 63 ryhmän 1 huomautuksen mukaisesta ”tekstiilikankaasta”. Sen vuoksi luokittelu nimikkeeseen 6307 ei tule kyseeseen.
                  Kuidut sijaitsevat lisättyjä aineita sisältämättömistä selluloosa-asetaattikuiduista ja kyllästetyistä selluloosa-asetaattikuiduista valmistetuissa suodattimissa [A, I] keskenään samansuuntaisesti. Tämän vuoksi niitä ei voida luokitella nimikkeeseen 5601”vanusta valmistetuiksi tavaroiksi”.
                  Koska lisättyjä aineita sisältämättömistä selluloosa-asetaattikuiduista ja kyllästetyistä selluloosa-asetaattikuiduista valmistettuja suodattimia [A, I] ei voida luokitella mihinkään nimikkeeseen yhdistetyn nimikkeistön 1–3 yleisen tulkintasäännön mukaisesti, ne on luokiteltava 4 yleisen tulkintasäännön mukaisesti lähinnä samankaltaisten tavaroiden nimikkeeseen.
                  Koska kuidut ovat helposti erotettavissa ja ”nyhdettävissä” ja ne muodostavat joustavan, huokoisen ja tasapaksun rakenteen, ne ovat ulkonäöltään vanua. Näin ollen suodattimet [A, I] on luokiteltava nimikkeeseen 5601 (ks. myös harmonoitua järjestelmää koskeva luokittelusuositus, jossa ”tangot savukkeen suodattimien valmistukseen” luokitellaan alanimikkeeseen 5601 22).
                  Selluloosa-asetaattikuitujen [I] kyllästäminen ei estä tavaran luokittelemista nimikkeeseen 5601, koska liima-aine ei tunkeudu sisempiin kuitukerroksiin (ks. harmonoidun järjestelmän selitykset, nimike 5601, A kohta, neljäs kappale).
                  Tavara on sen vuoksi luokiteltava CN-koodiin 5601 22 10”tekokuituvanusta valmistetuksi tavaraksi”.

         (1)  Valokuvat ovat ainoastaan ohjeellisia.